b'\n_START_ARTICLE_\nEmiliano Viviano\n_START_SECTION_\nUra\n_START_PARAGRAPH_\nViviano aloitti uransa Bresciassa kaudella 2004\xe2\x80\x932005, mutta vietti kyseisen kauden lainalla Cesenassa. Palattuaan takaisin Bresciaan h\xc3\xa4n vietti seurassa nelj\xc3\xa4 kautta ollen joukkueen ykk\xc3\xb6svahtina j\xc3\xa4lkimm\xc3\xa4iset kolme kautta._NEWLINE_Tammikuussa 2009 Viviano siirtyi yhteissopimuksella Interiin, mutta joukkue myi h\xc3\xa4net hein\xc3\xa4kuussa 2009 Bolognaan, jossa Viviano pelasi ensimm\xc3\xa4ist\xc3\xa4 kertaa Italian p\xc3\xa4\xc3\xa4sarjassa. H\xc3\xa4nen ensimm\xc3\xa4inen Serie A -ottelunsa oli 22. elokuuta 2009 Fiorentinaa vastaan. Ottelu p\xc3\xa4\xc3\xa4ttyi 1\xe2\x80\x931. Kahden kauden j\xc3\xa4lkeen Inter osti Vivianon takaisin joukkueeseensa hein\xc3\xa4kuussa 2011._NEWLINE_Tammikuussa 2012 Viviano siirtyi Palermoon.'